ddrg/super_eurlex huggingface dataset:
(2)

Z dopisom z dne 1. avgusta 2018 je družba Bayer CropScience AG s sedežem v Nemčiji zahtevala, da Komisija prenese njene pravice in obveznosti, ki se nanašajo na vse njene odobritve in nerešene vloge za gensko spremenjene proizvode, na družbo BASF Agricultural Solutions Seed US LLC s sedežem v Združenih državah. Družba BASF Agricultural Solutions Seed US LLC je z dopisom z dne 19. oktobra 2018 potrdila, da se strinja s tem prenosom in družbo BASF SE s sedežem v Nemčiji pooblastila, da deluje kot njen zastopnik v Uniji.
(1)

Svet je 28. septembra 2018 (2), 15. oktobra 2018 (3), 19. novembra 2018 (4) in 18. februarja 2019 (5) imenoval člane in nadomestne člane Svetovalnega odbora za prosto gibanje delavcev za obdobje od 25. septembra 2018 do 24. septembra 2020.
(2)

18 držav članic (Belgija, Bolgarija, Češka, Nemčija, Estonija, Španija, Francija, Hrvaška, Luksemburg, Malta, Nizozemska, Avstrija, Portugalska, Romunija, Slovenija, Slovaška, Finska in Švedska) bi moralo predlagati člane in namestnike članov za obdobje od 1. junija 2019 do 31. maja 2022.
(1)

V skladu s členom 2 Izvedbenega sklepa Komisije (EU) 2018/2031 (2) se ta sklep začne uporabljati en dan po datumu, na katerega Pogodbi prenehata veljati za Združeno kraljestvo Velika Britanija in Severna Irska (v nadaljnjem besedilu: Združeno kraljestvo) in v njem v skladu s členom 50(3) Pogodbe o Evropski uniji, razen če do navedenega datuma začne veljati sporazum o izstopu ali se podaljša dveletno obdobje iz člena 50(3) Pogodbe o Evropski uniji.
(10)

Za preprečevanje netrajnostnega ribolova je v interesu Unije, da Združeno Kraljestvo pri upravljanju staležev v skupnem interesu sodeluje ob popolnem upoštevanju določb UNCLOS in Sporazuma Združenih narodov o izvajanju določb Konvencije Združenih narodov o pomorskem pravu z dne 10. decembra 1982 v zvezi z ohranjanjem in upravljanjem čezconskih staležev rib in izrazito selivskih staležev rib z dne 4. avgusta 1995 (v nadaljnjem besedilu: UNFSA) (4) ter drugih mednarodnih sporazumov in norm mednarodnega prava.
(2)

Izvedbeni sklep Komisije (EU) 2017/675 (3), kakor je bil spremenjen s izvedbenima sklepoma Komisije (EU) 2017/887 (4) in (EU) 2018/489 (5), je bil sprejet po izbruhih slinavke in parkljevke v Alžiriji in Tuniziji, z njim pa so bili določeni zaščitni ukrepi na ravni Unije, pri katerih se upoštevajo preživetje virusa slinavke in parkljevke v okolju in možne poti prenosa navedenega virusa.
SKLEP SVETA (EU) 2018/2024

z dne 22. maja 2018

o podpisu, v imenu Evropske unije in njenih držav članic, in začasni uporabi Tretjega dodatnega protokola k Sporazumu o gospodarskem partnerstvu in političnem usklajevanju in sodelovanju med Evropsko skupnostjo in njenimi državami članicami na eni strani ter Združenimi mehiškimi državami na drugi zaradi upoštevanja pristopa Republike Hrvaške k Evropski uniji

SVET EVROPSKE UNIJE JE –

ob upoštevanju Pogodbe o delovanju Evropske unije ter zlasti člena 91, člena 100(2), členov 207 in 211, v povezavi s členom 218(5) Pogodbe,

ob upoštevanju Akta o pristopu Republike Hrvaške in zlasti člena 6(2) Akta,

ob upoštevanju predloga Evropske komisije,

ob upoštevanju naslednjega:

(1) Sporazum o gospodarskem partnerstvu in političnem usklajevanju in sodelovanju med Evropsko skupnostjo in njenimi državami članicami na eni strani ter Združenimi mehiškimi državami na drugi (1) (v nadaljnjem besedilu: Globalni sporazum) je bil podpisan 8. decembra 1997, veljati pa je začel 1. oktobra 2000.

(2) V skladu s členom 6(2) Akta o pristopu Republike Hrvaške se pristop Republike Hrvaške h Globalnemu sporazumu odobri s protokolom h Globalnemu sporazumu, sklenjenim med Svetom, ki odloča soglasno v imenu držav članic, in Združenimi mehiškimi državami.

(3) Svet je 14. septembra 2012 pooblastil Komisijo, da z Združenimi mehiškimi državami začne pogajanja o sklenitvi Tretjega dodatnega protokola h Globalnemu sporazumu zaradi upoštevanja pristopa Republike Hrvaške k Evropski uniji (v nadaljnjem besedilu: Protokol). Pogajanja so bila uspešno zaključena.

(4) Člen 5(3) Protokola določa njegovo začasno uporabo pred njegovim začetkom veljavnosti.

(5) Protokol bi bilo treba podpisati in ga začasno uporabljati do zaključka postopkov, potrebnih za njegovo sklenitev –

SPREJEL NASLEDNJI SKLEP:

Člen 1 Podpis, v imenu Unije in njenih držav članic, Tretjega dodatnega protokola k Sporazumu o gospodarskem partnerstvu in političnem usklajevanju in sodelovanju med Evropsko skupnostjo in njenimi državami članicami na eni strani ter Združenimi mehiškimi državami na drugi zaradi upoštevanja pristopa Republike Hrvaške k Evropski uniji se odobri s pridržkom sklenitve navedenega protokola. Besedilo Protokola je priloženo temu sklepu.

Člen 2 Predsednik Sveta je pooblaščen, da imenuje osebo(-e), pooblaščeno(-e) za podpis Protokola v imenu Unije in njenih držav članic.

Člen 3 Protokol se začasno uporablja v skladu s členom 5(3) Protokola do zaključka postopkov, potrebnih za začetek njegove veljavnosti.

Člen 4 Ta sklep začne veljati na dan sprejetja.

V Bruslju, 22. maja 2018 Za Svet Predsednik E. KARANIKOLOV

(1) UL L 276, 28.10.2000, str. 45.
(6)

Glede na to, da Nizozemska pričakuje, da bi zvišan prag zmanjšal obveznosti v zvezi z DDV in s tem upravno breme ter stroške zagotavljanja skladnosti za mala podjetja, bi bilo treba Nizozemski dovoliti, da poseben ukrep uporablja za omejeno obdobje, in sicer do 31. decembra 2022. Posebna ureditev za mala podjetja ni obvezna, tako da lahko davčni zavezanci še vedno izberejo splošno ureditev DDV.
(4)

Svet je 16. decembra 2013 z Izvedbeno uredbo Sveta 2013/797/EU (2) imenoval prvega predsednika Nadzornega odbora. Na podlagi člena 26(3) Uredbe (EU) št. 1024/2013 traja mandat predsednika Nadzornega odbora pet let in ne more biti podaljšan.
(11)

Ker so izpolnjeni pogoji in je izveden postopek za začetek izvrševanja takšnih izvedbenih pooblastil, bi bilo treba o začetku avtomatizirane izmenjave podatkov iz registrov vozil na Irskem sprejeti izvedbeni sklep, ki bo tej državi članici omogočil prejemanje in pošiljanje osebnih podatkov v skladu s členom 9 Sklepa 2008/615/PNZ.
(5)

V skladu s členom 40a(3) Uredbe (EU, Euratom) št. 1141/2014 so morale evropske politične stranke, ki so bile registrirane pred 4. majem 2018, najkasneje do 5. julija 2018 predložiti dokazila, da izpolnjujejo pogoje iz točk (b) in (ba) člena 3(1) Uredbe (EU, Euratom) št. 1141/2014, kot so bili spremenjeni (v nadaljnjem besedilu: spremenjeni pogoji za registracijo).
(2)

Točka (b) člena 12 Sporazuma določa, da se Sporazum sklene za začetno obdobje petih let in se lahko s pisnim dogovorom med pogodbenicama podaljša in dopolni za naslednjih pet let.
(1)

V Uredbi (EU, Euratom) št. 966/2012 Evropskega parlamenta in Sveta (2) so bila določena pravila za oblikovanje in izvrševanje splošnega proračuna Evropske unije ter za pripravo in revidiranje zaključnega računa. Delegirana uredba Komisije (EU) št. 1268/2012 (3) določa pravila uporabe Uredbe (EU, Euratom) št. 966/2012.
(2)

Unija podpira učinkovito izvajanje in splošno uporabo Konvencije o prepovedi razvoja, proizvodnje, kopičenja zalog in uporabe kemičnega orožja ter o njegovem uničenju (v nadaljnjem besedilu: CWC), kot tudi Organizacije za prepoved kemičnega orožja (OPCW) in njenega tehničnega sekretariata. Unija ostro obsoja širjenje in uporabo kemičnega orožja kjer koli, s strani kogar koli in v kakršnih koli okoliščinah. V podporo v CWC navedeni prepovedi uporabe kemičnega orožja, ki predstavlja hudo grožnjo za mednarodno varnost, Unija meni, da je treba sprejeti posebne ukrepe proti tistim, ki posegajo po takem orožju oziroma prispevajo k njegovemu razvoju ali uporabi. Zavezana je temu, da bo pomagala pri odkrivanju in pregonu posameznikov, subjektov, skupin ali vlad, odgovornih za uporabo kemičnega orožja. Hkrati je treba biti pozoren tudi na pripravljalne faze pred uporabo, kot so razvoj, proizvodnja, pridobivanje, prenos in kopičenje zalog kemičnega orožja.
(1)

Aktivna snov sulfuril fluorid je bila vključena v Prilogo I k Direktivi 98/8/ES Evropskega parlamenta in Sveta (2) za uporabo v biocidnih proizvodih vrste proizvodov 8 in se zato v skladu s členom 86 Uredbe (EU) št. 528/2012 šteje za odobreno v skladu z navedeno uredbo ob upoštevanju specifikacij in pogojev iz Priloge I k navedeni direktivi.
(6)

Za izvajanje Pogodb se lahko sprejmejo pravni akti Unije: — na podlagi člena 113 PDEU v zvezi z določbami za harmonizacijo zakonodaje glede prometnih davkov, trošarin in drugih oblik posrednega obdavčenja v obsegu, v kakršnem je takšna harmonizacija potrebna za vzpostavitev in delovanje notranjega trga in preprečevanje izkrivljanja konkurence; — na podlagi člena 114 PDEU v zvezi s približevanjem določb zakonov in drugih predpisov v državah članicah, katerih predmet je vzpostavitev in delovanje notranjega trga; — na podlagi člena 175(3) PDEU na področju posebnih dejavnosti zunaj strukturnih skladov za spodbujanje usklajenega razvoja celotne Unije, s katerimi se razvijejo in izvajajo ukrepi, ki krepijo ekonomsko, socialno in teritorialno kohezijo Unije, kakor določa člen 174 PDEU; — na podlagi člena 192(1) PDEU na področju ohranjanja, varstva in izboljšanja kakovosti okolja, varovanja človekovega zdravja, za skrbno in preudarno rabo naravnih virov in spodbujanje ukrepov na mednarodni ravni za reševanje regionalnih ali globalnih okoljskih problemov, zlasti v boju proti podnebnim spremembam; — na podlagi člena 311 PDEU v zvezi z določbami in izvedbenimi ukrepi glede sistema virov lastnih sredstev proračuna Unije, vključno z uvedbo novih kategorij virov lastnih sredstev ali odpravo obstoječih; — na podlagi člena 322(1)(a) PDEU na področju finančnih pravil, ki zlasti podrobno določajo postopek v zvezi s pripravo in izvrševanjem proračuna Unije.
(3)

Komisija je 10. in 11. aprila 2018 v Romuniji opravila misijo okrepljenega nadzora z namenom spremljanja na kraju samem v skladu s členom 11(2) Uredbe (ES) št. 1466/97. Potem ko je Komisija svoje predhodne ugotovitve sporočila romunskim organom, da podajo pripombe, je 23. maja 2018 o svojih ugotovitvah poročala Svetu. Te ugotovitve so bile pozneje javno objavljene. Komisija v poročilu ugotavlja, da romunski organi ne nameravajo ukrepati na podlagi priporočila Sveta z dne 5. decembra 2017. Organi so v okviru misije potrdili, da njihov cilj za leto 2018 ostaja nominalni primanjkljaj v višini rahlo pod 3 % BDP. Glede na pozitivno in vse večjo proizvodno vrzel to kaže na nadaljnje poslabšanje osnovnega strukturnega primanjkljaja, kar je v nasprotju s priporočilom Sveta in odraža jasno ekspanzivno fiskalno politiko.
(4)

Madžarska trdi, da davčni zavezanci v postopku likvidacije ali insolventnosti davčnim organom pogosto ne plačajo dolgovanega DDV. Hkrati lahko kupec, ki je davčni zavezanec s pravico do odbitka, še vedno odbije nastali DDV, kar ima negativen učinek na proračun in s čimer financira likvidacijo. Madžarska je prav tako evidentirala primere goljufije, ko so podjetja v postopku likvidacije izdajala navidezne račune aktivnim podjetjem in znatno zmanjšala svoje davčne obveznosti brez jamstva, da bo izdajatelj plačal dolgovani DDV.
(6)

Bolgarija, Malta in Poljska so leta 2016 revidirale svoje cilje uspešnosti na ključnem področju uspešnosti glede stroškovne učinkovitosti za preostala leta drugega referenčnega obdobja, in sicer 2017, 2018 in 2019. Z Izvedbenim sklepom Komisije (EU) 2017/2376 (6) je bila ugotovljena skladnost navedenih revidiranih ciljev z vseevropskimi cilji uspešnosti. Na podlagi svoje ocene je Komisija ob upoštevanju navedenih revidiranih ciljev ugotovila, da so cene na enoto za območja zaračunavanja na zračnih poteh za leto 2017, ki so jih predložile Bolgarija, Malta in Poljska, v skladu z izvedbenima uredbama (EU) št. 390/2013 in (EU) št. 391/2013.
(3)

Na podlagi člena 11 sporazuma o partnerstvu v ribiškem sektorju med EU in Komori se sporazum uporablja v obdobju sedmih let od dne začetka veljavnosti in se samodejno podaljšuje za dodatna obdobja sedmih let, razen če ga ena od pogodbenic ne odpove.
(1)

Svet je 22. julija 2013 Komisijo pooblastil za začetek pogajanj z Novo Zelandijo z namenom sklenitve Sporazuma med Evropsko unijo in Novo Zelandijo o sodelovanju in vzajemni upravni pomoči v carinskih zadevah (v nadaljnjem besedilu: Sporazum). Pogajanja so se uspešno zaključila s parafiranjem Sporazuma dne 23. septembra 2015. V skladu s Sklepom Sveta (EU) 2018/600 (2) je bil Sporazum podpisan dne 3. julija 2017.
(4)

Glede na tržno raziskavo o prometu, ki je priložena pismu o nameri, je mogoče pričakovati, da se bo z razširitvijo povečal obseg mednarodnega železniškega prometa ter dosegel prehod s cestnega na železniški prevoz, saj bo za blago in surovine, ki vstopajo v Švico ali iz nje izstopajo, na voljo krajša pot do francoskih pomorskih pristanišč v Sredozemlju in iz njih, kar bo zaradi zmanjšanja emisij CO2 in zastojev v cestnem prometu prineslo pomembne socialno-ekonomske koristi.
(45)

Zainteresirane strani so bile obveščene o razlogih za to odločitev in so imele možnost, da podajo pripombe in zahtevajo zaslišanje. Vladi Ukrajine je bilo tudi ponujeno posvetovanje v skladu s členom 50a pridružitvenega sporazuma med EU in Ukrajino. Posvetovanja z ukrajinskimi organi so bila izvedena 26. januarja 2018, ukrajinska vlada pa je predložila pisne pripombe 31. januarja 2018. Poleg tega so bila izvedena številna zaslišanja z zadevnimi proizvajalci izvozniki in združenjem Eurofer, ki predstavlja industrijo Unije. Vse pripombe, prejete v tem procesu, so bile obravnavane zgoraj. Niti predložene pripombe zainteresiranih strani niti posvetovanja z ukrajinsko vlado niso privedli do drugačnega sklepa od zavrnitve ponujenih zavez –
(2)

Da bi opredelili enega glavnih okoljskih ciljev Direktive 2000/60/ES, in sicer dober ekološki status, je v navedeni direktivi določen postopek za zagotovitev primerljivosti rezultatov biološkega spremljanja stanja in razvrščanja sistemov spremljanja stanja v državah članicah. Rezultate biološkega spremljanja stanja in razvrščanja sistemov spremljanja stanja v državah članicah je treba primerjati prek interkalibracijske mreže, ki jo sestavljajo merilna mesta v posameznih državah članicah in ekoregijah Unije. Direktiva 2000/60/ES določa, da države članice po potrebi zberejo potrebne informacije za mesta, ki so vključena v interkalibracijsko mrežo, da se omogočita ocena skladnosti razvrščanja nacionalnih sistemov spremljanja stanja z normativnimi opredelitvami iz oddelka 1.2 Priloge V k Direktivi 2000/60/ES. Za izvajanje interkalibracije so države članice razdeljene v geografske interkalibracijske skupine, kot so naštete v oddelku 2 Priloge k Odločbi 2005/646/ES (2) in ki vključujejo države članice, ki so jim skupni določeni tipi teles površinske vode.
(95)

Pri tem izračunu je letališče Aarhus upoštevalo stroške za zemeljsko oskrbo. Ti stroški so bili napovedani na podlagi višine plač treh članov osebja za dve uri na odhod in sicer za prijavo in vkrcanje potnikov družbe Ryanair za vsak let, čeprav se lahko predpostavlja, da vse osebje v celotnem dvournem obdobju ne bo potrebno. Poleg tega družba Ryanair svoje lete izvaja zunaj jutranjih in večernih konic. Torej ima osebje za zemeljsko oskrbo na letališču Aarhus dovolj časa za opravljanje storitev za družbo Ryanair in zaposlitev dodatnega osebja ni potrebna. Poleg tega je obseg storitev zemeljske oskrbe letal družbe Ryanair omejen. Letališče Aarhus ne zagotavlja storitev vzdrževanja in čiščenja letal družbe Ryanair. Poleg tega ni potrebno premikanje letal ali prevoz potnikov do letal. Potniki družbe Ryanair pot od letala do terminala prehodijo.
(1)

Varnostni svet Združenih narodov (VSZN) je 23. decembra 2009 sprejel Resolucijo Varnostnega sveta Združenih narodov (RVSZN) 1907(2009) o uvedbi omejevalnih ukrepov proti Eritreji, ki vključujejo prepoved prodaje in dobave orožja in sorodnega materiala v Eritrejo in iz nje.
„28.

Ime: 1: Salah 2: Badi 3: N/A 4: N/A Naziv: N/A Opis: višji poveljnik oborožene fronte Al-Somood, ki se bojuje proti vladi narodnega soglasja, znane tudi kot Fakhr ali „Ponos Libije“, in višji poveljnik brigade Osrednji ščit Misratan Al Marsa Datum rojstva: N/A Kraj rojstva: N/A Verjetni vzdevek: N/A Manj verjetni vzdevek: N/A Državljanstvo: N/A Številka potnega lista: N/A Nacionalna identifikacijska številka: N/A Naslov: N/A Datum uvrstitve na seznam: 16. november 2018. Druge informacije: Uvrščen na seznam v skladu z odstavkoma 15 in 17 Resolucije 1970 (prepoved potovanja, zamrznitev sredstev). Uvrščen na seznam v skladu z odstavkom 22(a) Resolucije 1970 (2011), odstavkom 4(a) Resolucije 2174 (2014) in odstavkom 11(a) Resolucije 2213 (2015). Dodatne informacije: — Salah Badi je s podporo oboroženemu odporu v Libiji vedno znova poskušal onemogočiti politično rešitev. Dokazi na podlagi javno dostopnih informacij potrjujejo, da je Salah Badi višji poveljnik oborožene fronte Al-Somood, ki se bojuje proti vladi narodnega soglasja, znane tudi kot Fakhr ali „Ponos Libije“, in višji poveljnik brigade Osrednji ščit Misratan Al Marsa. — Salah Badi je imel vodilno vlogo v nedavnih spopadih v Tripoliju, ki so izbruhnili 27. avgusta 2018 in terjali najmanj 115 človeških življenj, med katerimi so bili večinoma civilisti. Podporna misija Združenih narodov v Libiji (UNSMIL) je sile pod njegovim poveljstvom izrecno omenila, ko je vse strani, vpletene v spopade, pozvala, naj ustavijo nasilje (in jih spomnila, da so napadi na civilno prebivalstvo in civilne objekte prepovedani po mednarodnem humanitarnem pravu). — Salah Badi je v obdobju od konca leta 2016 in v letu 2017 v napadih na Tripoli vodil milice, ki nasprotujejo vladi narodnega soglasja, ter z njimi večkrat poskusil zrušiti vlado narodnega soglasja in ponovno vzpostaviti nepriznano vlado narodne rešitve Khalife Ghwella. 21. februarja 2017 se je pojavil v videu na YouTubu, posnetem pred hotelom Rixos v Tripoliju, v katerem stoječ poleg tankov grozi, da se bo spopadel z vlado narodnega soglasja, ki jo priznavajo Združeni narodi. Sile pod njegovim poveljstvom, Fakhr Libya (Ponos Libije), so 26. in 27. maja 2017 napadle položaje v Tripoliju, tudi območje Abu Sleem in cesto, ki vodi do letališča. Po poročanju zanesljivih medijev naj bi v napadu uporabile tanke in težko topništvo, kar je bilo potrjeno tudi na družbenih medijih.“
(5)

Davčni zavezanci, ki so v postopku insolventnosti ali prestrukturiranja, zaradi finančnih težav pogosto ne morejo plačati DDV, fakturiranega na svoje dobave blaga ali storitev. Litva ima tudi težave na trgu lesa, in sicer zaradi narave tega trga in zadevnih poslovnih enot. Na trgu prevladujejo majhne lokalne družbe, pri čemer pogosto gre za preprodajalce in posrednike, ki jih davčna služba težko nadzoruje. Najobičajnejše izogibanje davkom vključuje izstavitev računa za dobavo, ki ji sledi izginotje podjetja brez plačila davka, obenem pa je stranka prejela veljaven račun za odbitek davka. Po navedbah Litve se to stanje, ki je upravičevalo uporabo posebnega ukrepa, ni spremenilo. Preiskave in analiza uporabe posebnega ukrepa, ki so jih izvedli litovski davčni organi, so pokazale, da je ukrep učinkovit za preprečevanje goljufij na področju DDV v zvezi z davčnimi zavezanci, ki so v postopku insolventnosti ali prestrukturiranja, ter v zvezi s transakcijami z lesom.
(1)

Svet je 26. januarja 2015, 5. februarja 2015 in 23. junija 2015 sprejel sklepe (EU) 2015/116 (1), (EU) 2015/190 (2) in (EU) 2015/994 (3) o imenovanju članov in nadomestnih članov Odbora regij za obdobje od 26. januarja 2015 do 25. januarja 2020. Erik NIELSEN je 5. aprila 2016 s Sklepom Sveta (EU) 2016/552 (4) kot član zamenjal Thomasa KASTRUPA-LARSENA. Kirstine BILLE je 7. marca 2017 s Sklepom Sveta (EU) 2017/426 (5) kot članica zamenjala Erika NIELSENA, Kirsten JENSEN pa je bila ponovno imenovana za članico.
(1)

Svet je 26. januarja 2015, 5. februarja 2015 in 23. junija 2015 sprejel sklepe (EU) 2015/116 (1), (EU) 2015/190 (2) in (EU) 2015/994 (3) o imenovanju članov in nadomestnih članov Odbora regij za obdobje od 26. januarja 2015 do 25. januarja 2020. Juri GOTMANS je 4. septembra 2015 s Sklepom Sveta (EU) 2015/1510 (4) kot nadomestni član zamenjal Marta VÕRKLAEVA.
(7)

Bolgarija je 18. septembra 2018 Komisijo in druge države članice obvestila o rezultatih serološkega nadzora, izvedenega okoli predhodno potrjenih izbruhov kuge drobnice. V skladu z rezultati tega nadzora so bile na kmetijskih gospodarstvih znotraj že vzpostavljenih območij z omejitvami odkrite živali s protitelesi proti virusu kuge drobnice, pri katerih niso poročali o kliničnih znakih bolezni. Številna od teh kmetijskih gospodarstev so zelo blizu meje med temi območji z omejitvami in preostalim bolgarskim ozemljem, na katerem do danes ni bilo prijavljenih izbruhov kuge drobnice.
(2)

Omejevalni ukrepi iz člena 2(2) ter člena 3(3) in (4) Sklepa (SZVP) 2016/1693 se uporabljajo do 31. oktobra 2018. Na podlagi pregleda navedenega sklepa bi bilo treba te omejevalne ukrepe podaljšati do 31. oktobra 2019.
(1)

Svet je 26. januarja 2015, 5. februarja 2015 in 23. junija 2015 sprejel sklepe (EU) 2015/116 (1), (EU) 2015/190 (2) in (EU) 2015/994 (3) o imenovanju članov in nadomestnih članov Odbora regij za obdobje od 26. januarja 2015 do 25. januarja 2020. Mauro D'ATTIS je bil ponovno imenovan za člana na podlagi več različnih mandatov, in sicer 21. aprila 2016 s Sklepom Sveta (EU) 2016/643 (4), 17. oktobra 2016 s Sklepom Sveta (EU) 2016/1860 (5) oziroma 14. septembra 2017 s Sklepom Sveta (EU) 2017/1753 (6).
(1)

Kuga drobnice je huda virusna bolezen drobnice, torej ovc in koz, ki se prenaša predvsem prek neposrednega stika. Obolevnost in smrtnost zaradi kuge drobnice sta lahko zelo visoki, zlasti na področjih, kjer se kuga drobnice pojavlja prvič, ta bolezen pa ima lahko resne gospodarske posledice za kmetijski sektor. Kuga drobnice se ne prenaša na človeka. Endemična je v številnih afriških, bližnjevzhodnih in azijskih državah, kar vzbuja veliko zaskrbljenost za zdravje in dobrobit živali.
(4)

Glede na razmere v Mjanmaru/Burmi in odgovornost za kršitve človekovih pravic, ki jih izvajajo nekateri pripadniki oboroženih sil Mjanmara (Tatmadaw) in mejne policije, bi bilo treba na seznam fizičnih in pravnih oseb, subjektov in organov, za katere veljajo omejevalni ukrepi iz Priloge I k Sklepu 2013/184/SZVP, dodati sedem oseb.
(2)

člen 3 se nadomesti z naslednjim: „Člen 3 Naloge Da bi se izpolnili cilji iz člena 2, EULEX KOSOVO: (a) ob tesnem usklajevanju z drugimi akterji EU spremlja izbrane zadeve in sojenja v okviru kazenskopravnih in civilnopravnih institucij na Kosovu, pri čemer spoštuje neodvisnost sodstva, ter v okviru regionalnega sodelovanja omogoča lažje stike in spremlja ustrezna srečanja v zvezi s primeri vojnih zločinov, korupcije ter hudih kaznivih dejanj in organiziranega kriminala; (b) po potrebi zagotavlja operativno podporo za dialog pod okriljem EU; (c) spremlja in usmerja kosovsko upravo za izvrševanje kazenskih sankcij ter ji svetuje; (d) obdrži nekatere omejene izvršilne pristojnosti na področjih sodne medicine in policije, vključno z varnostnimi operacijami ter preostalim programom za zaščito prič in pristojnostjo za zagotavljanje ohranjanja in spodbujanja javnega reda in miru, po potrebi vključno s spremembo ali razveljavitvijo operativnih odločitev, ki jih sprejmejo pristojni kosovski organi; (e) zagotavlja, da se pri vseh njenih dejavnostih upoštevajo mednarodni standardi človekovih pravic in uveljavljanje načela enakosti spolov; in (f) pri izvajanju svojega mandata sodeluje z ustreznimi agencijami EU, pravosodnimi organi in organi kazenskega pregona držav članic in tretjih držav.“;